AP ธุรกิจแนวโน้มสดใส-หุ้นต่ำกว่ามูลค่าพื้นฐานโบรกเชียร์”ซื้อ”เป้า 7.80 บาท
AP ธุรกิจแนวโน้มสดใส-หุ้นต่ำกว่ามูลค่าพื้นฐานโบรกเชียร์"ซื้อ"เป้า 7.80 บาท
AP ธุรกิจแนวโน้มสดใส-หุ้นต่ำกว่ามูลค่าพื้นฐานโบรกเชียร์"ซื้อ"เป้า 7.80 บาท
8 ก.ย. 2563

บล.ดีบีเอสฯ ระบุในบทวิเคราะห์วันนี้(8ก.ย.) ว่า บริษัท เอพี (ไทยแลนด์) จำกัด (มหาชน) หรือ AP  การเปิดขายโครงการใหม่ในช่วงที่เหลือของปี 63 ยังเป็นไปตามแผนงานของบริษัท ตั้งแต่ต้นไตรมาสไตรมาส 3/63 ถึงปัจจุบัน (QTD) เปิดขายแล้ว 7 โครงการเป็นแนวราบทั้งหมด และก.ย.เดือนนี้จะเปิดขายอีก 8 โครงการ รวมมูลค่าที่เปิดขายในไตรมาส 3/63 เป็น 16.2 พันล้านบาท และไตรมาส 4/63 เปิดอีก 12 โครงการ มูลค่าขาย 11.9 พันล้านบาท บริษัทมั่นใจทั้งปี 63 จะเปิดขายได้ตามเป้าหมายที่ 43.7 พันล้านบาท โดยใน 2H63 จะมีเปิดขายต่างจังหวัดด้วย
อย่างไรก็ตามคาดว่ายอดขาย (Presales) งวดไตรมาส3/63 จะลดลงบ้างเทียบกับ เทียบช่วงเดียวกันของปีก่อนส่วนหนึ่งเป็นเพราะไม่มีการเปิดขายคอนโดมิเนียม และอ่อนลง เทียบไตรมาสก่อนหน้า ซึ่งฐานขายดีมากในช่วง WFH และมีโปรโมชันมาก จนกระตุ้นคำสั่งซื้อให้เกิดเร็วขึ้น แต่ก็คาดว่าเฉพาะยอดขายบ้านแนวราบจะยังมีการเติบโตดี ขณะที่คาดว่าจะมีโปรโมชันที่อ่อนลงแล้ว
แต่ในทางกลับกันสำหรับยอดโอนกรรมสิทธิ์ที่จะบันทึกไปเป็นรายได้ คาดว่าจะเห็นภาพการฟื้นตัวที่ดีขึ้นใน 2H63 เทียบกับช่วงเดียวกันของปีก่อน
คงคำแนะนำ ซื้อ ด้วยราคาพื้นฐาน 7.80 บาท ซึ่งประเมินด้วย P/E ปี 64 ที่ระดับ 6.6 เท่า สำหรับคาดการณ์อัตราการเติบโตกำไรหลักปีนี้และปี 64 อยู่ในเกณฑ์ดีเป็น +16%/+6% เทียบกับ เทียบช่วงเดียวกันของปีก่อนขณะที่คาดการณ์อัตราผลตอบแทนเงินปันผลปีนี้และปี 64 สูงเป็น 6.2% และ 6.5% ตามลำดับ แต่ฐานะการเงินไม่ก่อหนี้มากไป คาดว่าสิ้นปีนี้อัตราส่วนหนี้สินสุทธิต่อทุน (Gearing Ratio) เป็น 1.0 เท่า มียอดขายรอโอน (Backlog) ที่สูง ณ สิ้นงวดไตรมาส 2/63 เป็น 46 พันล้านบาท ซึ่งรวมของ JV ด้วยแล้ว คิดเป็นการรับประกันรายได้ปีนี้และปีหน้าที่สูงคือ 105% สำหรับปีนี้ และ 44% สำหรับปี 64